Diari Oficial de la Generalitat Valenciana


Sumari del DOGV 6111, del 28-09-2009 (2009/10187)

RESOLUCIÓ d'1 de setembre de 2009, del Servici Territorial d'Energia d'Alacant, per la qual se sotmet a informació pública l'aprovació del projecte d'execució, autorització administrativa, estudi sobre impacte ambiental i declaració, en concret, d'utilitat pública de la línia elèctrica anomenada Línia elèctrica aerosubterrània de AT 66 kV (D/C), entre la nova ST Novelda i la nova ST el Fondó de les Neus (fase II), als termes municipals de Novelda, Aspe i el Fondó de les Neus. Expedient número ATLINE/2009/281/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6111

Data del DOGV
:   28-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/10267


Data del document
:   01-09-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'1 de setembre de 2009, del Servici Territorial d'Energia d'Alacant, per la qual se sotmet a informació pública l'aprovació del projecte d'execució, autorització administrativa, estudi sobre impacte ambiental i declaració, en concret, d'utilitat pública de la línia elèctrica anomenada Línia elèctrica aerosubterrània de AT 66 kV (D/C), entre la nova ST Novelda i la nova ST el Fondó de les Neus (fase II), als termes municipals de Novelda, Aspe i el Fondó de les Neus. Expedient número ATLINE/2009/281/03. [2009/10871]
Als efectes que establixen els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE 27.12.2000), així com l'article 53 de la Llei 54/1997, de 27 de novembre, del Sector Elèctric (BOE 27-11-1997), així com el Decret de la Generalitat Valenciana 32/2006, de 10 de març, pel qual s'aprova el Reglament d'execució de la Llei 2/1989, de 3 de març, d'Impacte Ambiental, se sotmet a informació pública el projecte d'instal·lació elèctrica següent:
Peticionari: Iberdrola Distribución Eléctrica SAU, amb CIF núm. A- 52904760 i oficines en el carrer de Calderón de la Barca núm. 16, d'Alacant, societat dedicada a la distribució d'energia elèctrica a la província d'Alacant.
Lloc on s'establirà la instal·lació: fase II. Termes municipals d'Aspe i el Fondó de les Neus.
Finalitat de la instal·lació: millora en la qualitat i garantia del subministrament en la zona per mitjà de la unió entre les subestacions transformadores de Novelda i la futura ST del Fondó de les Neus.
Característiques principals:
Tensió: 66 KV
Longitud: 10.580 metres.
Conductors: cable d'alumini-acer galvanitzat LA 180 de 181,6 mm² de secció.
Aïllament: U70 AB66.
Origen i final: el tram II, s'inicia en un suport de connexió aerosubterrani al Camí Vell del Fondó i acaba en un suport de connexió aerosubterrani que cal instal·lar en els voltants de la futura ST el Fondó de les Neus.
Pressupost: cinc-cents vuitanta-vuit mil dos-cents vint-i-nou euros amb noranta-nou cèntims (588.229,99 euros).
El titular ha sol·licitat sobre les finques descrites en la relació annexa servitud de pas d'energia elèctrica i declaració d'utilitat pública que comporta la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa de 16 de desembre de 1954.
La qual cosa es fa pública per a coneixement general i, especialment, dels propietaris de terrenys i la resta de titulars de drets afectats pel projecte esmentat, la relació dels quals s'inserix al final d'este anunci, perquè puga ser examinat l'expedient en el Servici Territorial d'Energia d'Alacant, situat en el carrer Rambla Méndez Núñez, 41, i puguen presentar les al·legacions que consideren oportunes en el termini de vint dies, comptadors a partir de l'endemà de la inserció d'este anunci. Els plànols parcel·laris podran ser igualment consultats en els ajuntaments d'Aspe i el Fondó de les Neus (Alacant).
Alacant, 1 de setembre de 2009.- El cap del Servici d'Energia: Miguel García Mengual.